b'\n_START_ARTICLE_\nAriadna Guti\xc3\xa9rrez\n_START_PARAGRAPH_\nSi Ariadna Mar\xc3\xada Guti\xc3\xa9rrez Ar\xc3\xa9valo (ipinanganak Disyembre 25, 1993), higit na kilala bilang  Ariadna Guti\xc3\xa9rrez, ay isang TV Host, modelo at beauty pageant titleholder na nanalo sa Miss Colombia 2014 at first runner-up ng Miss Universe 2015.\n_START_SECTION_\nBuhay at Karera\n_START_PARAGRAPH_\nIpinanganak si Gutierrez sa Sincelejo, Kolombya. Noong 7 buwan pa lang ay nanirahan na sila ng kaniyang mga magulang sa Barranquilla at nag-aral sa Paaralang Aleman ng Baranquilla._NEWLINE_Bago siya kinoronahang Miss Colombia 2014, ginantimpalaan siya bilang Se\xc3\xb1orita Sucre (Miss Sucre Colombia 2014). Sa ngayon ay isa siyang propesyonal na modelo sa Sucre, Kolombya.\n_START_SECTION_\nMiss Colombia 2014\n_START_PARAGRAPH_\nLumahok si Gutierrez sa Miss Colombia 2014, na kumatawan sa Departamentong Sucre, kung saan napanalunan niya ang titulo ng Miss Colombia na ginanap noong Nobyembre 17, 2014 sa Cartagena de Indias. Pinsan ni Gutierrez ang Miss Colombia 2013 at Miss Universe 2014 na si Paulina Vega.\n_START_SECTION_\nMiss Universe 2015\n_START_PARAGRAPH_\nKinatawan ni Gutierrez ang Kolombya sa Miss Universe. Sa una, nagkamali si Steve Harvey sa pag-anunsyo kay Gutierrez bilang Miss Universe 2015, at kay Pia Wurtzbach, Miss Philippines, na unang runner-up. Subalit, pagkatapos ng pagkakakorona kay Gutierrez, napagtanto ni Harvey na nagkamali siya ng pagbasa sa resulta na dapat Colombia ang unang runner-up at si Wurtzbach ang Miss Universe. Ipinutong din ni Vega ang korona kay Pia Wurtzbach bago agarang natapos ang pagsasa-himpapawid.'